毛东岛

毛东岛，英文名Moreton Island，是澳大利亚昆士兰州个一个大沙岛。该岛勒昆士兰首府布里斯本东北58公里。搿个岛大约摸匝170平方公里，南北里38公里。岛浪98%个面积是澳大利亚国家公园。从2007年7月份开始，昆士兰政府准备颁布一项新个管理计划，叫“毛东岛管理计划”。

该岛统计数据
面积: 168.00 平方公里;
管理政府:澳大利亚昆士兰州；
成立辰光: 1966年
管理机构:昆士兰州公园搭野生动植物服务局
地理位置: 27°03′09″S, 153°23′28″E 
IUCN类别: II级 

地理地质
勒岛东北角子，有块只有石头组成个地方，叫毛东角（英文Morton角，注意搭现在名字Moreton稍微有点弗同）。居是因为搿辰光1770年五月份，James COOK(经常话“库克船长”)发现搿个岛，而且命名为Morton岛，后来变Moreton岛是因为后来工作人员拼写错脱哉。剩下来地方基本侪是沙子，岛浪还有一个“沙漠”，有处白相滑沙等活动。
岛浪基本侪是毛东岛国家公园个范围。最高峰是“暴风雨峰”(Mount Tempest)，有278米高，世界最高个沿海沙堆。

历史
第二次世界大战，皇家澳大利亚海军搭陆军勒岛浪修建防御工事，目的是保护布里斯本港。
1952年到1962年，岛西面有Tangalooma捕鲸站Tangalooma，现在是野生海豚观光区，站浪观光台可以看鲸鱼。

娱乐
搿个岛也是旅游观光岛，旅游项目有：拨海豚吃物事；勒沉船里潜水，野营；四轮汽车——勒岛浪开汽车得到许可，而且要交一定费用。</Ul></Ul>

闲话
 毛东岛浪呒得袋鼠或者小袋鼠，勒搿点浪，离伊弗远个另外一只岛浪侪有个。
 有一个咸水湖住仔一种美人鱼个动物，当地人伊叫“猪猡”。

分类:岛
分类:澳大利亚地理